OpenLLM-France/wikimedia huggingface dataset:
# Morpho menelaus

El morfo blau (Morpho menelaus) és una espècie de lepidòpter ditrisi de la família Nymphalidae nativa de l'Amèrica Central i del Sud.
És de color blau iridescent i de dimensions grans, amb una envergadura alar de 15 centímetres. L'adult beu el suc de les fruites en descomposició amb la llarga espiritrompa, que és un tub que li permet xuclar. Els mascles tenen colors més brillants que les femelles.
La larva menja plantes de nit. És de color vermell-marró amb tocs brillants de verd o groc. Les larves són també molt caníbals.

## Referències

* 1 2 Guerra-Serrudo, Juan Fernando; Ledezma-Arias, Julieta «Biología y morfología de Morpho menelaus godartii (Lepidoptera: Nymphalidae: Morphinae) en el Parque Nacional Cotapata (Bolivia)» (en castellà). Ecología en Bolivia, 43, 1, 12-2007, pàg. 16–28. ISSN: 1605-2528.
* ↑ Freire, Geraldo; Nascimento, André Rangel; Konstantinov Malinov, Ivan. «Temporal Occurrence of Two Morpho Butterflies (Lepidoptera: Nymphalidae): Influence of Weather and Food Resources» (en anglès). Oxford Academic - Environmental Entomology. [Consulta: 27 maig 2024].
* ↑ Liu, Feng; Liu, Yuping; Huang, Lei; Hu, Xinhua; Dong, Biqin «Replication of homologous optical and hydrophobic features by templating wings of butterflies Morpho menelaus». Optics Communications, 284, 9, 01-05-2011, pàg. 2376–2381. DOI: 10.1016/j.optcom.2011.01.017. ISSN: 0030-4018.
* ↑ Berthier, Serge; Charron, Eric; Da Silva, Anabela «Determination of the cuticle index of the scales of the iridescent butterfly Morpho menelaus». Optics Communications, 228, 4, 15-12-2003, pàg. 349–356. DOI: 10.1016/j.optcom.2003.10.032. ISSN: 0030-4018.
# Supergegant blau

Els supergegants blaus són estels de gran grandària en els quals els processos de fusió nuclear es desenvolupen a tal ritme que l'hidrogen es consumeix en quantitats ingents, cosa que els converteix en els estels més actius de tots els que es coneixen. A conseqüència d'això, aquestes estrelles són summament calentes, corresponent-los el color de les seves superfícies (blava o blanc blavós) als grups espectrals O i B. Així mateix, la vida mitjana d'aquestes estrelles és molt curta en comparació amb la d'altres de menor grandària, ja que es consumeixen literalment en un breu espai de temps, acabant la seva existència en forma de supernoves i deixant com a residu final una estrella de neutrons o un forat negre.
Els supergegants blaus no han de ser confosos amb les gegants blaves, com Murzim (β Canis Majoris).

## Principals supergegants blaus

Probablement, el supergegant blau més conegut és Rigel (β Orionis), que amb magnitud aparent +0,12 és el supergegant blau més brillant del cel nocturn. La seva lluminositat real és unes 66.000 vegades major que la del Sol i la seva massa és de l'ordre de 20 masses solars. També en la constel·lació d'Orió són supergegants blaus Alnilam (ε Orionis), Alnitak (ζ Orionis) i Saiph (κ Orionis). Així mateix, era un supergegant blau el progenitor de la supernova SN 1987A, de nom Sanduleak -69° 202a, en el Gran Núvol de Magalhães.
En la taula següent, es recullen alguns dels supergegants blaus més coneguts.
| Nom | Constel·lació | Tipus espectral | Lluminositat$^*$ (sols) | Temperatura (K) | Distància (Anys llum) |
| Rigel | α Orionis | B8 Ia | 66.000 | 11.000 | 910 |
| Alnitak | ζ Orionis | O9.5 Ib | 100.000 | 31.000 | 800 |
| Naos | ζ Puppis | O5 Ia | 790.000 | 42.400 | 1400 |
| Aludra | η Canis Majoris | B5 Ia | 66.000 | 13.500 | 2000 |
| Menkib | ζ Persei | B1 Ib | 105.000 | 23.000 | 982 |

## Vegeu també

* Evolució estel·lar
* Supergegant
* Gegant blava
* Variable lluminosa blava
# Futbolista

Un futbolista o futboliste (en valencià) és un esportista que juga un dels diferents tipus de futbol.
La Federació Internacional de Futbol Associació va estimar que, a principis de segle, hi havia 250 milions de futbolistes al món.

## Referències

* ↑ «"Futboliste", sinònim de "futbolista" en masculí segons l'AVL». Acadèmia Valenciana de la Llengua. [Consulta: 19 juny 2018].
* ↑ Rolin, Jack. Britannica Online Encyclopedia. «football»
Viccionari
# Albert Borschette

Albert Borschette (Diekirch, Luxemburg 1920 - Brussel·les, Bèlgica 1976) fou un polític, diplomàtic i escriptor luxemburguès que fou membre de la Comissió Europea entre 1970 i 1976.

## Biografia

Va néixer el 14 de juny de 1920 a la població de Diekirch. Va estudiar ciències polítiques a la ciutat de Luxemburg, ampliant posteriorment els seus estudis a Ais de Provença, Innsbruck, Múnic i París.
Va morir el 8 de desembre de 1976 a la ciutat de Brussel·les.

## Activitat política

Sense afiliació política, l'any 1958 fou nomenat Representant permanent del seu país davant les Comunitats Europees, càrrec que va desenvolupar fins al 1970. En aquell any fou escollit membre de la Comissió Malfatti, sent nomenat Comissari Europeu de la Competència i Política Regional. Desenvolupà aquests càrrecs durant la Comissió Mansholt entre 1972 i 1973, mantenint durant la Comissió Ortoli (1973-1977) el càrrec de Comissari Europeu de la Competència. No pogué finalitzar el seu mandat com a Comissari Europeu donada la seva prematura mort el desembre de 1976.

## Obra literària

Realitzà una breu carrera literària, escrivent principalment en francès:
* 1946: Journal russe
* 1952: Itinéraires
* 1954: Literatur und Politik
* 1959: Continuez à mourir
* 1960: Itinéraires soviétiques
# O Lugar do Morto

O Lugar do Morto és una pel·lícula dramàtica portuguesa de 1984 dirigida per António-Pedro Vasconcelos, coautor del guió amb Carlos Saboga.
La pel·lícula va ser seleccionada com a entrada portuguesa per la Millor pel·lícula en llengua estrangera als Premis Oscar de 1984, però no va ser acceptada com a nominada.

## Sinopsi

Álvaro Serpa, un periodista de trenta anys, surt de casa d'un amic a les sis del matí. Decideix agafar la carretera de la costa i aparcar el cotxe a la vora del mar. S'adorm. De sobte es desperta per veus a la llunyania. Es gira i veu un home i la seva amant discutint i atacant-se. Ella fuig i es refugia al cotxe d'Álvaro. El seu vestit, sota l'abric de pell, està esquinçat. La dona li suplica: «Treu-me d'aquí!» i marxen. Però, de cop, li demana que tornin al lloc, on troben el seu company mort... La misteriosa dona, en veure el mort, desapareix.
Comença una investigació policial sobre el suïcidi d'Álvaro Allen. Quan Álvaro Serpa és cridat a declarar, omet deliberadament la presència de la seva amant en el moment de l'accident, motivat per la seva curiositat per esbrinar qui era aquella enigmàtica dona que tant l'havia fascinat. La periodista descobreix que es diu Ana Mónica i comença a buscar-la per desentranyar el cas.

## Repartiment

* Ana Zanatti com a Ana Mónica
* Pedro Oliveira
* Teresa Madruga com a Martha
* Luís Lima Barreto com Alvaro Allen
* Carlos Coelho com a inspector Moreira
* Isabel Mota com a Dulce
* Ruy Furtado com a Neves
* Diogo Vasconcelos com a Joao
* Natalina José com a conserge

## Referències

* ↑ «O Lugar do Morto». dvdpt. [Consulta: 10 novembre 2013].
* ↑ Horta. «António-Pedro Vasconcelos: "O cinema português hoje é irrelevante"».
* ↑ «Antonio-Pedro Vasconcelos». Act4all.
* ↑ Margaret Herrick Library, Academy of Motion Picture Arts and Sciences

## Enllaços externs

* O Lugar do Morto a YouTube
# Puig Gros (Sant Feliu de Guíxols)

El Puig Gros és una muntanya de 325 metres que es troba al municipi de Sant Feliu de Guíxols, a la comarca catalana del Baix Empordà.
Aquest cim està inclòs al llistat dels 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Rasos de Baix

Els Rasos de Baix és una muntanya de 2.058 metres que es troba entre els municipis de Castellar del Riu i de Cercs, a la comarca catalana del Berguedà.
Al cim podem trobar-hi un vèrtex geodèsic (referència 280090001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tórtora de doble collar

La tórtora de doble collar (Streptopelia bitorquata) és una espècie d'ocell de la família dels colúmbids (Columbidae) que habita zones obertes, sovint a prop de l'hàbitat humà, a l'Arxipèlag Malai, al nord de Borneo, Java i les illes Petites de la Sonda. Considerada coespecífica de Streptopelia dusumieri per diversos autors.

## Referències

* ↑ Tórtora de doble collar a CERCATERM Rev. 09/04/2012
# Camí dels Masos (el Meüll)

El Camí dels Masos és un camí que discorre pels termes de Castell de Mur, en terres del Meüll, de l'antic terme de Mur, i de Tremp, a l'antic terme de Fígols de Tremp, al Pallars Jussà.
Comença al Camí de Mur, a través del qual enllaça amb la carretera C-1311 a ran de la fita quilomètrica 15, a la mateixa cruïlla d'on surt cap al sud-est el Camí de Purredó. Des d'aquest lloc s'adreça cap al sud, de forma lleugerament divergent d'aquest darrer camí, resseguint els vessants orientals del Serrat del Pui, fins que, al nord-oest de la Casa Sallamana, passa a denominar-se Camí del Meüll. Discorre pel nord i l'est de la Casa Sallamana i del Planell de Sallamana, travessa la Serra del Castell, i arriba a l'antic poble del Meüll.

## Enllaços externs

* Institut Cartogràfic de Catalunya
# Estadi Palestra Itália

L'Estadi Palestra Itália, també conegut com Parque Antártica, fou un estadi de futbol de la ciutat de São Paulo, Brasil.
La seva capacita era per a 27.650 espectadors. Va ser inaugurat el 3 de maig de 1902. Va ser la seu de la Sociedade Esportiva Palmeiras entre 1917 i 2010, any en què l'estadi fou demolit el novembre de 2010.

## Referències

* ↑ «Parque Antarctica - Página Especial». Web oficial. [Consulta: 20 novembre 2023].
* 1 2 «Estádio Palestra Italia». Web oficial. [Consulta: 9 febrer 2010].
* ↑ «Portaria Palestra Italia é reinaugurada na sede social do Verdão». Web oficial. [Consulta: 6 novembre 2021].
# Torre-ramona

Torre-ramona és un nucli de població del municipi de Subirats (Alt Penedès), situat al costat dret de la carretera de Sant Sadurní a Gelida. És un poble d'origen medieval, al peu del castell de Subirats, prop del riu Anoia, rodejat de vinyes.
El nucli es compon del Palau Gralla, o Torre Ramona, palau fortificat d’estil gòtic-renaixentista, que dona nom al nucli; l'església de Sant Joan Sesrovires, amb el cementiri annex; la seu de la Confraria del Cava de Sant Sadurní; i un grup de cases amb una cinquantena d'habitants, entre les quals la casa-taller de la pintora Cathrine Bergsrud.

## Referències

* ↑ Querol i Rovira, Carles. Subirats. Conèixer el seu atractiu, viure'l i gaudir-lo. Ajuntament de Subirats i Edicions i Propostes Culturals Andana, SL, 2008, p. 44. ISBN 978-84-96995-03-1.
* ↑ «Poble medieval de Torre-ramona». Ajuntament de Subirats.
# Barinas (ciutat)

Barinas és una ciutat de l'estat de Barinas a Veneçuela.
És la capital del municipi de Barinas. També és coneguda per ser la capital dels Llanos, unes extenses praderies o sabanes tropicals que es troben a l'est dels Andes, al nord-oest d'Amèrica del Sud. Segons el cens de 2011 la població de Barinas era de 353.442 habitants. En el cens de 2023, segons l'INE, té una població de 405.182 habitants, i la seva àrea metropolitana, composta pels municipis de Barinas,Bolívar i Obispos, té una població de 421.182 habitants.
Barinas experimenta un clima tropical caracteritzat per temperatures altes amb estacions humides i seques. L'estació humida va d'abril a novembre, amb un pic de pluges al juny, i l'estació seca va de desembre a març.
* Sembra de gira-sol a Barinas
* Casa de la Cultura Napoleon Sebastian Arteaga
* Esglesia Calderas
* Plaça El Estudiante
* Sendero de Chigüires
* Plaça Ezequiel Zamora

## Referències

* ↑ «Población General INE». sumate.org, 21-10-2021.
* ↑ «World Meteorological Organization Climate Normals for 1991-2020 — Barinas». National Oceanic and Atmospheric Administration. [Consulta: 27 gener 2024].
# Potenciador (videojocs)

En els videojocs, un potenciador (de l'anglès power-up) és un objecte que aporta beneficis a un jugador, generalment afegint a un personatge capacitats addicionals de manera immediata. Tot i que sovint es recullen directament pel tacte, els potenciadors a vegades només es poden obtenir mitjançant la recopilació de diversos elements relacionats. Exemples ben coneguts de potenciadors que han entrat a la cultura popular inclouen les boletes de potència de Pac-Man (considerades el primer potenciador) i el Super Bolet de Super Mario Bros, que va encapçalar la classificació dels potenciadors més destacats d'UGO Networks.
Els elements que confereixen potenciadors generalment estan precol·locates en el món del joc, disseminats de forma aleatòria, deixats anar per enemics colplejats o recollits a contenidors oberts o trencats. Se'ls pot diferenciar d'elements en d'altres tipus de jocs, com els videojocs de rols, pel fet que tenen efectes immediats, presenten dissenys que no necessàriament encaixen amb el món real i es troben en gèneres de joc específics, especialment jocs orientats a l'acció com els videojocs de laberint, curses, shoot 'em up, acció en primera persona o plataformes.

## Tipus de potenciadors

* Habilitats ofensives
* Habilitats defensives
* Habilitats evasives
* Habilitats d'accés
* Reserves de vida i salut
* Reserves de poder i munició
* Habilitats simbòliques
* Potenciadors trampa (amb efectes negatius)

## Referències

* ↑ «Terminologia dels videojocs». TERMCAT. [Consulta: 30 novembre 2024].
* ↑ «"Pac-Man Power Pellet - The Top 11 Video Game Powerups"» (en anglès). UGO.com, 29-06-2007. [Consulta: 30 novembre 2024].
* ↑ «"Super Mario Bros. Super Mushroom- The Top 11 Video Game Powerups"» (en anglès). UGO.com, 29-06-2007. [Consulta: 30 novembre 2024].
# 1115

L'any 1115 (MCXV) va ser un any comú començat en divendres del calendari julià.

## Esdeveniments

* Abril - Mallorca: Finalitza la croada croada pisano-catalana a Mallorca, ciutat va capitular i tota la seva població va quedar esclavitzada. Aquesta victòria va ser seguida de la presa de la majoria dels principals assentaments de les Balears i l'alliberament de la majoria de cristians captius a les illes. El governant musulmà independent de la taifa va ser portat captiu a Pisa. A la crònica pisana d'aquesta croada s'utilitza el corònim Catalunya.
* Castell del Papiol: Primera referència documental, essent Ramon Berenguer III el primer senyor del castell.

## Necrològiques

* Hugues de Flavigny, historiador i monjo benedictí francès, abat de Flavigny entre el 1097 i el 1100.

## Referències

* ↑ Giuseppe Scalia (1980), "Contributi pisani alla lotta anti-islamica nel Mediterraneo centro-occidentale durante il secolo XI e nei prime decenni del XII", Anuario de estudios medievales, 10, 138.
* ↑ Els Castells Catalans,vol. I Baix Llobregat, Barcelonès, Maresme. Barcelona: Rafael Dalmau Editor, 2000. ISBN 84-2320-290-4.
* ↑ Larousse, Éditions. «Hugues de Flavigny - LAROUSSE» (en francès). [Consulta: 28 novembre 2024].
# Orlando City Soccer Club

Orlando City Soccer Club és un club de futbol professional dels Estats Units, de la ciutat d'Orlando, Florida. Va ser fundat el 2013 i és un equip de la Major League Soccer des de l'any 2015.

## Història

A l'octubre de 2010, Phil Rawlins i el grup d'inversors propietaris de l'Orlando City Soccer Club (llavors part de l'USL, tercer nivell del futbol estatunidenc) van anunciar plans per unir-se a la Major League Soccer en els següents tres a cinc anys. El 28 de febrer de 2011 el club es va reunir amb el comissionat de l'MLS, Don Garber, per parlar sobre el projecte d'expansió i novament es va parlar del mateix tema, però aquesta vegada, anunciant oficialment la nova franquícia al novembre d'aquest any. Funcionaris del club es van tornar a reunir amb el Comissionat Don Garber el 10 de novembre de 2011 per discutir més a fons la possibilitat d'unir-se a l'MLS com el 20è club -atorgat finalment al New York City Football Club- el 2013.
El 19 de novembre de 2013, va ser anunciat oficialment com la franquícia número 21 de l'MLS, pels propietaris Flavio Augusto da Silva i Phil Rawlins. El primer fitxatge important va ser el salvadorenc Darwin Cerén i com a jugador franquícia va ser el del brasiler Kaká, traspàs oficialitzat el 30 de juny de 2014.
El 10 de desembre de 2014, Orlando City va seleccionar deu jugadors en el draft d'expansió, destacant-se Donovan Ricketts, Tony Cascio i Jalil Anibaba.

## Palmarès

* MLS Cup: 0
* MLS Supporters' Shield: 1 (2022)

## Referències

* ↑ news|url=http://www.mlssoccer.com/news/article/2013/11/19/major-league-soccer-names-orlando-city-21st-franchise-set-2015-debut Arxivat 2013-11-23 a Wayback Machine. |title=Major League Soccer names Orlando City SC as 21st franchise, set for 2015 debut |date=19 de novembre de 2013|work=mlssoccer.com|accessdate=23 de novembre de 2013|idioma=anglès
* ↑ cita web|url=http://www.mlssoccer.com/news/article/investors-targeting-mls-club-orlando%7Ctítol=Investors Arxivat 2016-03-03 a Wayback Machine. targeting MLS club for Orlando|dataaccés=23 de novembre de 2013|autor=Simon Borg|data=25 d'octubre de 2010|editorial=Mlssoccer.com|idioma=anglès
* ↑ cita web|url=http://www.oursportscentral.com/services/releases/?id=4159860%7Ctítol=Orlando City Meets with Major League Soccer to Discuss Expansion Plans – OurSports Central – Independent and Minor League Sports News|dataaccés=22 de febrer de 2012|data=28 de febrer de 2011|editorial=OurSports Central|idioma=anglès
* ↑ cita web|url=http://www.mlssoccer.com/news/article/2011/11/10/garber-league-still-focused-expansion-team-new-york%7Ctítol=Garber Arxivat 2016-03-03 a Wayback Machine.: League still focused on expansion team in NYC|dataaccés=22 de febrer de 2012|autor=Wiebe, Andrew|data=10 de novembre de 2011|obra=Mlssoccer.com|editorial=Major League Soccer
* ↑ cita web|url=http://www.sbnation.com/soccer/2014/6/30/5857116/kaka-mls-orlando-city-signs%7Cdata=30 de juny de 2014|idioma=anglès|títol=Kaka signs with MLS club Orlando City|obra=SB Nation|dataaccés=3 de juliol de 2014

## Enllaços externs

* Lloc web oficial
# Min (déu)

Min, un aspecte del déu Amon, era de les deïtats egípcies més antigues. S'origina en el 4t mil·lenni aC durant el període predinàstic.
El seu símbol era el tro, i sempre se'l mostrava com un home amb el penis erecte. En rares ocasions té el cap d'un lleó. Com a déu de la fertilitat i la vegetació, els grecs el van associar amb el déu Pan, però, per la resta, els seus cultes eren diferents.
El culte de Min fou un dels més duradors i estesos. Fou popular a la totalitat d'Egipte en tots els períodes. En especial a les ciutats de Coptos, Akhmim, i Gebtu. En ambdós llocs se'l va adorar sota la forma de brau blanc.
L'enciam, a causa de les seves preteses propietats afrodisíaques, va estar molt associat amb Min, i al principi de l'estació de la collita es treia la seva imatge del temple als camps. Això formava la part central del festival de la sortida de Min, durant el qual es beneïen els cultius i se celebraven jocs gimnàstics en el seu honor.

## Referències

* ↑ «Min | Fertility, Harvest & Festivals» (en anglès). Encyclopaedia Britannica. [Consulta: 24 novembre 2024].
* ↑ Mark, Joshua J. «Los dioses egipcios: La lista completa» (en castellà). World History Encyclopedia, 14-04-2016. [Consulta: 23 novembre 2024].
* ↑ Ragueh, Cherine «Min'Guardian of the Desert.». Journal of Association of Arab Universities for Tourism and Hospitality, 2014, pàg. 43-52..
* ↑ Claude, Marion «Nakhtmin, high priest of Min and Isis in Akhmim and overseer of works for Ay. His career, his tomb and Ay's memorial temple». Mitteilungen des Deutschen Archäologischen Instituts, Abteilung Kairo, 2022, pàg. 63-82..

## Enllaços externs

* http://www.thekeep.org/~kunoichi/kunoichi/themestream/min.html Arxivat 2015-01-20 a Wayback Machine.
# Permetrina

La permetrina és una substància química sintètica que es fa servir a tot el món com a insecticida i acaricida i també com a repel·lent d'insectes. Pertany a la família de compostos denominats piretroides (és a dir, insecticides derivats de la planta del piretre). El seu mecanisme d'acció és la neurotoxicitat: afecta la membrana de les neurones per prolongació de l'activació dels canals de sodi i causa una despolarització sostinguda. En general, té una toxicitat baixa per als mamífers i és poc absorbit per la pell. No se sap que afecti els humans però és perillosament tòxic per als gats i els peixos.
En medicina s'utilitza per a tractar la sarna i la infestació per polls. Ha estat comercialitzat a Espanya com a Perme-cure i Sarcop.
L'ús de la permetrina com a insecticida en certes plantacions ha estat debatut i qüestionat perquè mata insectes indiscriminadament, sense diferenciar entre paràsits de sembrats i d'altres insectes, fins i tot organismes de vida aquàtica.

## Referències

* ↑ «Permethrin». Pmep.cce.cornell.edu, 16-04-1986. [Consulta: 5 gener 2011].
* ↑ «Permethrin Hazards For Cats». ASPCA National Animal Poison Control Center. Arxivat de l'original el 2008-12-10. [Consulta: 26 setembre 2012].
* ↑ Franny Syufy. «Cat Flea Control Products Warning». About.com. Arxivat de l'original el 2012-11-11. [Consulta: 26 setembre 2012].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2021.
# Diflubenzuron

Diflubenzuron és un insecticida del tipus benzoilurea dins la classe de la benzamida. Es fa servir en la gestió forestal i sobre els conreus per a controlar selectivament les plagues especialment els dípters del gènere Malacosoma i altres tipus d'arnes. El mecanisme d'acció del diflubenzuron implica inhibir la formació de la quitina. La formulació de diflubenzuron està aprovada per WHOPES.

## Toxicitat en l'ambient

El diflubenzuron ha estat avaluat pel United States Environmental Protection Agency (EPA), i està classificat com a no-carcinogènic. Però un dels seus metabòlis, el 4-Cloroanilina, sí que és carcinogen després de ser ingerit.

## Referències

* ↑ «Insecticide Recommendations for Soybeans - 2016». University of Kentucky: College of Agriculture, Food and Environment, 2016. Arxivat de l'original el 9 de març 2016. [Consulta: 16 febrer 2016].
* 1 2 Diflubenzuron Pesticide Information Profile, Extension Toxicology Network
* ↑ «Reregistration Eligibility Decision Diflubenzuron». [Consulta: 16 novembre 2016].